I oktober ble det spilt to runder. Den første lørdagen i måneden tok England imot Makedonia på Old Trafford i Manchester, men gjorde det dårligere enn i bortekampen en måned tidligere. Makedonia klarte uavgjort 0–0 til tross for to stolpeskudd fra England, noe som ga Israel mulighet til å ta over ledelsen i gruppa. For å klare det måtte imidlertid Israel vinne i Russland. Det ble med uavgjort etter at laget hadde ligget under i 79 av 90 minutter. Kroatia gikk opp på tredjeplass etter å ha tatt den største seieren i gruppa så langt, med 7–0 hjemme over Andorra.